Jeg har kjøpt julegaver til familien min. Min/Mi gode og snille mor får en ostehøvel. Faren min kan vente seg et kjevle. Søstra mi på 15 år får et speil. Det passer godt til rommet hennes. Dessuten er hun en smule opptatt av utseendet sitt. Besteforeldrene mine får ørevarmere. Det blir nok bestefar mest glad for, for det er lite hår igjen på hodet hans. (Vi kan også si at han har lite hår igjen på hodet sitt.)

Vi har et husdyr. Katten vår skal få seg nytt halsbånd. Egentlig hadde jeg tenkt å kjøpe ei mus som kunne stå i bur, men mora mi syntes ikke det var noen god idé.

Vi pleier å legge pakkene våre under juletreet. Søstra mi legger alltid pakkene sine på plass like før julemiddagen. Hun er nok redd for at jeg skal undersøke hva som er i dem.

Juletreet vårt er forresten edelgran. Familien i nabohuset bruker eine. Juletreet deres er bestandig så vakkert. Men det er mer som er flott hos naboen. Der rensker de strupene sine og synger julesanger mens de går rundt juletreet sitt. Slikt skjer sjelden i huset vårt.